Stranci 'pokupovali' Miami
"Imamo kupce sa svih strana svijeta. Iz Brazila, Argentine, Venezuele, Italije, od posvuda" - kaže trgovac nekretninama Rafael Gonzales
Kad je gospodarstvo posustalo prije nekoliko godina bilo je problema s prodajom stanova. Ali s nižim cijenama, vremena su se promijenila. "Ljudi su govorili 'Pogledajte ove prazne stanove u Miamiju'. Sve one prazne zgrade, sad su pune" - kaže Oliver Ruiz, broker u kompaniji Fortune International Reality U jedno doba nagli rast grada Miamija priskrbio mu je nadimak "čarobni grad". Sad nakon nekoliko teških godina zbog financijske krize, ta čarobnost se odvija i na tržištu nekretnina. Prodaja kuća i stanova u Miamiju porasla je za 50 posto ove godine, dok prodaja u drugim dijelovima Sjedinjenih Država stagnira. Naš novinar Alex Villarel obišao je dvije različite lokacije i pokušao shvatiti što podgrijava tu promjenu na tržištu. Kad je gospodarstvo posustalo prije nekoliko godina bilo je problema s prodajom stanova. Ali s nižim cijenama, vremena su se promijenila. "Ljudi su govorili 'Pogledajte ove prazne stanove u Miamiju'. Sve one prazne zgrade sad su pune" - kaže Oliver Ruiz, broker u kompaniji Fortune International Reality. Kaže kako se tržište nekretnina u Miamiju brzo oporavlja, a strani kupci predvode. "O kojoj zemlji biste razgovarali? Sve su one ovdje" - kaže Oliver Ruiz. Ovdje u kompleksu Icon Brickell, Rafeal Gonzales kaže porasla je prodaja kad je Fortune preuzela održavanje, a banke preuzele kontrolu i snizile cijene. Najveći dio kupili su stranci. "Imamo kupce sa svih strana svijeta. Iz Brazila, Argentine, Venezuele, Italije, od posvuda" - kaže Rafael Gonzales. Kolumbijac Jaime Mejia platio je više od milijun dolara za dva stana u Icon Brickellu. "Miami su ulazna vrata u Južnu Ameriku. Posjeduje privlačnost koju ostatak zemlje nema za nas Južno Amerikance" - kaže nam on. Slab dolar također privlači strance. Trgovci nekretninama procjenjuju da oko 90 posto prodaje u središtu grada otpada na strance i da mnogi cijeli iznos plaćaju u gotovini. Ali nekretnine na južnoj Floridi nisu samo luksuzna imovina. Andrea Heuson predaje kreditiranje nekretnina na Sveučilištu Miami. "Neka područja su stvarno hit, ali onda imate druga malo izvan, kojih još ima mnogo praznih i trebat će godine da se oporave, ako uopće uspiju" - kaže Andrea Heuson. Trgovac nekretninama David Dweck naziva Pompano Beach, 45 minuta vožnje od Miamija, Nultom točkom ovrha na jugu Floride. Dodaje da je najgore prošlo: "Ulagači svakako potiču to tržište, a kupci s gotovinom dolaze i kupuju, renoviraju i onda ih vraćaju natrag na tržište i prodaju ili iznajmljuju." David Dweck kaže da imovina nad kojom je izvršena ovrha također privlači strane kupce, ali ne koliko i glamur centra grada.